**Latvijas Republikas Kultūras ministrijas METU KONKURSA**

**„Latvijas ekspozīcijas idejas koncepcija un īstenošana**

**Venēcijas biennāles 16.Starptautiskajā arhitektūras izstādē”**

**(iepirkuma identifikācijas Nr. KM/2017/15)**

**METU KONKURSA ZIŅOJUMS**

Rīgā         2017.gada 18.septembrī

1. **Pasūtītāja nosaukums un rekvizīti**: Latvijas Republikas Kultūras ministrija, reģistrācijas Nr.90000042963, juridiskā adrese: K.Valdemāra iela 11A, Rīga, LV – 1364, tālrunis +371 67330200, fakss +371 67330293, tīmekļvietne: [www.km.gov.lv](http://www.km.gov.lv), e- pasts: [pasts@km.gov.lv](mailto:pasts@km.gov.lv).
2. **Iepirkuma veids, nosaukums, identifikācija numurs**: metu konkurss „Latvijas ekspozīcijas idejas koncepcija un īstenošana Venēcijas biennāles 16.Starptautiskajā arhitektūras izstādē”, iepirkuma identifikācijas Nr. KM/2017/15.
3. **Paziņojums par metu konkursu publicēts**: Iepirkumu uzraudzības biroja tīmekļvietnē [www.iub.gov.lv](http://www.iub.gov.lv), publikāciju vadības sistēmā (PVS): 04.07.2017.
4. **Iepirkumu komisijas izveides pamatojums un sastāvs**:saskaņā ar Publisko iepirkumu likuma 8.panta otro un trešo daļu, Ministru kabineta 2017.gada 28.februāra noteikumu Nr.107 „Iepirkumu procedūru un metu konkursa norises kārtība” 3.nodaļā” noteikto kārtību, un Latvijas Republikas Kultūras ministrijas 2017.gada 21.jūnija rīkojumu 2.5.-1-161 „Par iepirkuma un žūrijas komisijas izveidi iepirkuma „Latvijas ekspozīcijas idejas koncepcija un īstenošana Venēcijas biennāles 16.Starptautiskajā arhitektūras izstādē” nodrošināšanai” tika izveidota iepirkuma un žūrijas komisija (turpmāk – Žūrijas komisija) šādā sastāvā:

|  |  |
| --- | --- |
| **Iepirkuma komisijas priekšsēdētāja**: | |
| Dace Vilsone | Valsts sekretāra vietniece kultūrpolitikas jautājumos; |
| **Iepirkuma komisijas priekšsēdētājas vietniece**: | |
| Lilita Sparāne | Kultūrpolitikas departamenta Radošo industriju nodaļas vadītāja; |
| **Iepirkuma komisijas locekļi**: |  |
| Barba Krišjāne | Budžeta nodaļas vadītāja; |
| Dzintra Purviņa | Kultūrpolitikas departamenta Radošo industriju nodaļas referente; |
| Iveta Jasinska | Juridiskās nodaļas juriskonsulte. |

|  |  |
| --- | --- |
| **Žūrijas komisijas priekšsēdētājs**: |  |
| Andris Kronbergs | Nacionālās arhitektūras padomes priekšsēdētājs, Arhitektu biroja „Arhis arhitekti” līdzīpašnieks un valdes loceklis, Latvijas Arhitektu savienības biedrs un padomes loceklis; |
| **Žūrijas komisijas locekļi**: |  |
| Gatis Didrihsons | Arhitektu biroja „Didrihsons arhitekti” vadītājs, Latvijas Arhitektu savienības biedrs un padomes loceklis; |
| Linda Leitāne-Šmīdberga | Arhitektu biroja, SIA „SZK un Partneri” arhitekte, NRJA komandā īstenojusi Latvijas ekspozīciju „Unwritten” Venēcijas biennāles 14.Starptautiskajā arhitektūras izstādē 2014.gadā; |
| Kristīne Budže | Arhitektūras kritiķe, žurnāliste, Latvijas Arhitektu savienības Arhitektūras informācijas centra vadītāja; Latvijas Arhitektu savienības valdes locekle; |
| Ilze Kalnbērziņa-Prā | Dizainere, Latvijas Nacionālās bibliotēkas izstāžu centra vadītāja, „Kolektīvs” radošā direktore; |
| **Žūrijas komisijas atbildīgā sekretāre**: | |
| Dzintra Purviņa | Kultūrpolitikas departamenta Radošo industriju nodaļas referente. |

1. **Dokumentu sagatavotāji**:Kultūrpolitikas departamenta Radošo industriju nodaļas referente Dzintra Purviņa un Juridiskās nodaļas juriskonsulte Iveta Jasinska.
2. **Iepirkuma priekšmets un tā īss apraksts**: Latvijas ekspozīcijas mākslinieciskās idejas un tās īstenošanas koncepcijas izstrāde dalībai Venēcijas biennāles 16.Starptautiskajā arhitektūras izstādē, ievērojot Tehniskajā specifikācijā noteiktās prasības.
3. **Projekta apraksts un mērķis**:izvēlēties saturiski augstvērtīgāko un izcilāko dizaina risinājuma metu Latvijas ekspozīcijas īstenošanai, lai reprezentētu Latvijas laikmetīgo arhitektūru un/vai arhitektūras mantojumu Venēcijas biennāles 16.Starptautiskajā arhitektūras izstādē, kas notiks **no 2018.gada 26.maija līdz 2018.gada 25.novembrim**.
4. **Radošais uzdevums**:radīt Latvijas ekspozīcijas idejas koncepciju atbilstoši biennāles kuratoru *Yvonne Farrell* un *Shelley McNamara* noteiktajai biennāles tēmai „Brīvā telpa” (*Freespace,* vairāk informācijas [*www.labiennale.org*](http://www.labiennale.org)), un kontekstā ar aktuālajiem procesiem Latvijas un pasaules laikmetīgajā arhitektūrā (un/vai iekļaujot arhitektūras mantojumu) izveidot koncepcijas saturam atbilstošu estētisku un funkcionālu ekspozīcijas dizaina risinājumu.
5. **Paredzamā iepirkuma līguma, cena, izpildes laiks, vieta**:
   1. Sarunu procedūras rezultātā paredzēts slēgt iepirkuma līgumu par kopējo līgumcenu **90 000 *euro*** (bez PVN) . Līgums stājas spēkā ar abpusējas parakstīšanas dienu un ir **spēkā līdz 2018.gada 20.decembrim**.
   2. Līguma izpildes vieta: Latvija un Itālija (Venēcija).
6. **Pretendentu atlases kritēriji**: pretendentu atlases prasību izpilde obligāta visiem pretendentiem, kas vēlas iegūt tiesības piedalīties sarunu procedūrā un noslēgt iepirkuma līgumu.
7. Pēc devīžu atšifrējumu nosaukšanas žūrijas un iepirkuma komisija slēgtā sēdē izvērtēja 3 (trīs) augstāk novērtēto vietu **ieguvēju atbilstību šādām kvalifikācijas prasībām**:
   1. iepriekšējo 5 (piecu) gadu laikā, skaitot no piedāvājuma iesniegšanas dienas ir izstrādājis un īstenojis vismaz 2 (divas)izstāžu koncepcijas, kas ir līdzvērtīgas iepirkuma priekšmeta pakalpojuma apmēram, no kurām 1 (viena) ir starptautiska mēroga izstāde.
   2. pretendentam ir personāls (speciālisti), kas būs iesaistīti Pakalpojuma sniegšanā, norādot to pieredzes un prasmju aprakstu, kuram pievieno kvalifikāciju (izglītību) apliecinošu dokumenti, un konkrēti, (1) vismaz 1 (viens) **izstādes kurators**[[1]](#footnote-1), kuram ir augstākā akadēmiskā vai otrā līmeņa profesionālā augstākā izglītība humanitāro zinātņu jomā vai sociālo zinātņu jomā, un iepriekšējo 5 (piecu) gadu laikā, skaitot no piedāvājuma iesniegšanas dienas, ir darba pieredze vismaz 2 (divu) arhitektūras, dizaina vai mākslas izstāžu ideju koncepcijas izstrādē un īstenošanā; (2) vismaz 1 (viens) **projekta vadītājs**, kuram ir augstākā akadēmiskā vai otrā līmeņa profesionālā augstākā izglītība un iepriekšējo 5 (piecu) gadu laikā, skaitot no piedāvājuma iesniegšanas dienas, ir darba pieredze vismaz 2 (divu) iepirkuma priekšmetam līdzvērtīgu starptautiska mēroga kultūras pasākumu organizēšanā un projektu vadībā; (3) vismaz 1 (viens) **izstādes projektēšanas speciālists**, kuram ir augstākā akadēmiskā vai otrā līmeņa profesionālā augstākā izglītība arhitektūras jomā un iepriekšējo 5 (piecu) gadu laikā, skaitot no piedāvājuma iesniegšanas dienas darba pieredze vismaz 2 (divu) izstāžu ekspozīciju tehniskajā realizācijā, uzraudzībā, uzstādīšanas un demontāžas procesā; (4) vismaz 1 (viens) **komunikāciju vai sabiedrisko attiecību speciālists**, kuram ir augstākā akadēmiskā vai otrā līmeņa profesionālā augstākā izglītība sociālo zinātņu jomā un iepriekšējo 5 (piecu) gadu laikā, skaitot no piedāvājumu iesniegšanas dienas, ir darba pieredze sabiedrisko attiecību jomā, un kurš ir strādājis kā komunikāciju vai sabiedrisko attiecību speciālists vismaz 2 (divos) iepirkuma priekšmetam līdzvērtīgos starptautiska mēroga kultūras vai cita profila projektos.
8. **Metu piedāvājumu iesniegšanas vieta un termiņš, pretendenti, to piedāvātā cena**:Piedāvājuma iesniegšanas vieta Pasūtītājaadrese:K.Valdemāra ielā 11a, Rīgā, **līdz 2017.gada 31.augustam**, plkst. 11.00. Pasūtītāja noteiktajā termiņā, piedāvājumu iesniedza šādi dalībnieki:

|  |  |  |  |  |
| --- | --- | --- | --- | --- |
| **Nr. p.k.** | **Pretendenta**  **nosaukums,**  **meta devīze** | **Meta piedāvājuma**  **iesniegšanas datums, laiks** | **Kopējā līgumcena *euro* bez PVN** | **Piedāvājuma**  **vērtējums** |
| 1. | Biedrība „Latvijas Jaunā teātra institūts”  TAP 18 | 31.08.2017,  plkst.10:41 Nr.4164 | 89 995,00 | Piedāvājums iesniegts Pasūtītāja noteiktajā termiņā un vietā.  Iesniegtie atlases dokumenti atbilst Pasūtītāja izvirzītajām atlases prasībām.  Pretendenta tehniskais piedāvājums atbilst tehniskās specifikācijas prasībām. |
| 2. | SIA „12 līnijas”  RAL 88 | 31.08.2017,  plkst.10:42  Nr. 4165 | 89 966,50 | Piedāvājums iesniegts Pasūtītāja noteiktajā termiņā un vietā.  Iesniegtie atlases dokumenti atbilst Pasūtītāja izvirzītajām atlases prasībām.  Pretendenta tehniskais piedāvājums atbilst tehniskās specifikācijas prasībām. |
| 3. | SIA „F.L.TADAO&LUKŠEVICS” (Arhitektu birojs NRJA),  FMS 00 | 31.08.2017,  plkst.10:44,  Nr.4166 | 89 934,75 | Piedāvājums iesniegts Pasūtītāja noteiktajā termiņā un vietā.  Iesniegtie atlases dokumenti atbilst Pasūtītāja izvirzītajām atlases prasībām.  Pretendenta tehniskais piedāvājums atbilst tehniskās specifikācijas prasībām. |

1. **Devīžu atšifrēšanas sanāksme un piedāvājumu atvēršanas vieta, datums un laiks**:metu piedāvājumu devīžu atšifrēšanas sanāksme notikaKultūras ministrijā, K. Valdemāra ielā 11A, Rīgā, Lielajā zālē, 2017.gada 15.septembrī, plkst. 10:30. Metu piedāvājumu devīžu atvēršanas sanāksme bija atklāta.
2. **Piedāvājumu vērtēšana un izvēles kritēriji**: žūrijas komisija vērtēja:
   1. Metu piedāvājumu atbilstību konkursa nolikumā noteiktajām piedāvājuma iesniegšanas un noformējuma prasībām;
   2. māksliniecisko koncepciju;
   3. Izstādes tehniskās realizācijas īstenošanas aprakstu;
   4. Iepirkuma komisija vērtēja:
   5. piedāvājumu atbilstības iepirkuma nolikumā noteiktajām noformējuma prasībām un atlases dokumentus;
   6. komisija katrā vērtēšanas posmā vērtēja tikai tos pretendentu piedāvājumus, kuri netika noraidīti iepriekšējā vērtēšanas posmā.
3. Par iepirkuma uzvarētāju tika atzīts pretendenta piedāvājums, kurš atbilda visiem konkursa nolikuma noteikumiem, iepirkuma Tehniskajai specifikācijai un bija saimnieciski visizdevīgākais, proti, ieguva visaugstāko vidējo punktu skaitu.
4. **Piedāvājuma izvērtēšanas kopsavilkums**: komisija lēmumu pieņēma, aprēķinot punktu kopsummu katram piedāvājumam saskaņā ar iepirkuma nolikuma 5.10.punktā noteiktajiem piedāvājumu vērtēšanas kritērijiem un iepirkuma nolikuma 5.9.punktā noteikto formulu, iegūstot šādu vērtējumu:

|  |  |  |  |
| --- | --- | --- | --- |
| Vērtēšanas  kritēriji | **Dalībnieka nosaukums un devīze** | | |
| Biedrība „Latvijas Jaunā teātra institūts”  TAP 18 | SIA „12 līnijas”  RAL 88 | SIA „F.L.TADAO&LUKŠEVICS” (Arhitektu birojs NRJA),  FMS 00 |
| **Piešķirtais vidējo punktu skaits** | | |
| Mākslinieciskā koncepcija  (I) | **38.2** | **14** | **24** |
| Tehniskās realizācijas īstenošanas apraksts  (R) | **36.2** | **22** | **28.6** |
| Kopējais vidējo  punktu skaits  (S) | **75** | **36** | **52.6** |
| Meta iegūtā vieta pēc iegūtajiem punktiem | 1. | 3. | 2. |

1. **Pretendents, kuru nolemts uzaicināt uz sarunu procedūru**: žūrijas komisija pamatojoties uz minēto, pieņēma lēmumu par metu konkursa „Latvijas ekspozīcijas idejas koncepcija un īstenošana Venēcijas biennāles 16.Starptautiskajā arhitektūras izstādē”, iepirkuma identifikācijas Nr. KM/2017/15, rezultātiem, nosakot, ka metu konkursa uzvarētājs ir biedrība „Latvijas Jaunā teātra institūts” (Reģistrācijas Nr.40003412185), kurš ieguva 75 punktus no 100 un kuram tiek piešķirtas tiesības piedalīties Sarunu procedūrā.
2. Iepirkumu komisija 2017.gada 18.septembrī nolemj, ja pēc Publisko iepirkumu likumā noteiktā nogaidīšanas termiņa, netiks saņemta sūdzība par metu konkursa rezultātiem, uzaicināt uz Sarunu procedūru „Latvijas ekspozīcijas idejas koncepcija un īstenošana Venēcijas biennāles 16.Starptautiskajā arhitektūras izstādē” biedrību „Latvijas Jaunā teātra institūts” (Reģistrācijas Nr.40003412185), adrese: Miera iela 39–2,Rīga.
3. **Pamatojums lēmumam par katru noraidīto pretendentu, kā arī par katru konkursa nolikumam neatbilstošu piedāvājumu**:
   1. SIA „12 līnijas” iesniegtais piedāvājums atbilda visām metu konkursa nolikumā un tehniskajā specifikācijā izvirzītajām prasībām, bet netika atzīts par saimnieciski izdevīgāko piedāvājumu, jo, atbilstoši iepirkuma nolikuma 5.8.punktā noteiktajam izvēles kritērijam, ieguva 36 punktus no maksimāli iegūstamajiem 100 punktiem;
   2. SIA „F.L.TADAO&LUKŠEVICS” iesniegtais piedāvājums atbilda visām metu konkursa nolikumā un tehniskajā specifikācijā izvirzītajām prasībām, bet netika atzīts par saimnieciski izdevīgāko piedāvājumu, jo, atbilstoši iepirkuma nolikuma 5.8.punktā noteiktajam izvēles kritērijam, ieguva 52.6 punktus no maksimāli iegūstamajiem 100 punktiem.

Datums, kad metu konkursa dalībnieki informēti par iepirkuma procedūras rezultātiem: 19.09.2017.

Kultūrpolitikas departamenta Radošo industriju

nodaļas referente Dz.Purviņa

**Protokolēja**:

Juridiskās nodaļas juriskonsulte

I.Jasinska

1. Kurators un projektu vadītājs var būt arī viena persona, kurai ir atbilstoša izglītība un kompetences. [↑](#footnote-ref-1)